text: Slut med benzin-tyverier
  17 maj 2010 kl. 15.34
  Betal før du tanker. For et halvt år siden ændrede Q8-tanken i Bramdrupdam forretningensgangen, så kunder, som ønskede at betale med kontanter, skulle betale, før de kunne tanke. Siden har der ikke været et eneste tyveri af benzin.
  - Jeg er superglad, for det sparer mig for en masse administrativt arbejde, siger forretningschef Martin Bonde, Q8, Bramdrupdam.
  Tilbage i december var problemet voksende. Stationen oplever en-to gange dagligt, at nogen smuttede fra regningen.
  
  Tiltagende - især sidst på måneden
  - Det var tiltagende - især sidst på måneden, hvor folk ikke havde så mange penge, fortæller han. 
  Siden har kunder, der ikke bruger kreditkort, skullet ind i butikken og betale kontant. Så får de en kvittering med en seks-cifret kode, som tastes ind på benzin-standeren. Og så får kunden den benzin, han eller hun har betalt for.
  
  Bredeer sig til hele landet
  Martin Bonde fortæller, at salget ikke har taget skade af ændringen. Og benzin-tyvene, der sidste år kostede Q8 fire millioner kroner på landsplan, savner han ikke...
  Ordningen fra Kolding breder sig i øjeblikket hastigt til andre dele af landet. Med samme succes.
  